OpenLLM-France/wikimedia huggingface dataset:
# Fauconcourt

Fauconcourt és un municipi francès, situat al departament dels Vosges i a la regió del Gran Est. L'any 2007 tenia 125 habitants.

## Demografia
### Població

El 2007 la població de fet de Fauconcourt era de 125 persones. Hi havia 48 famílies, de les quals 8 eren unipersonals (8 homes vivint sols), 20 parelles sense fills i 20 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 55 habitatges, 53 eren l'habitatge principal de la família i 2 eren segones residències. 49 eren cases i 5 eren apartaments. Dels 53 habitatges principals, 42 estaven ocupats pels seus propietaris, 10 estaven llogats i ocupats pels llogaters i 1 estava cedit a títol gratuït; 1 tenia una cambra, 1 en tenia dues, 10 en tenien tres, 17 en tenien quatre i 24 en tenien cinc o més. 41 habitatges disposaven pel capbaix d'una plaça de pàrquing. A 26 habitatges hi havia un automòbil i a 21 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Fauconcourt el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 8 | 70 a 74 | 4 |
| 0 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 8 | 45 a 49 | 4 |
| 4 | 40 a 44 | 8 |
| 12 | 35 a 39 | 8 |
| 0 | 30 a 34 | 0 |
| 0 | 25 a 29 | 8 |
| 0 | 20 a 24 | 0 |
| 4 | 15 a 19 | 12 |
| 8 | 10 a 14 | 0 |
| 16 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 87 persones, 66 eren actives i 21 eren inactives. De les 66 persones actives 63 estaven ocupades (35 homes i 28 dones) i 3 estaven aturades (1 home i 2 dones). De les 21 persones inactives 8 estaven jubilades, 7 estaven estudiant i 6 estaven classificades com a «altres inactius».

### Ingressos

El 2009 a Fauconcourt hi havia 50 unitats fiscals que integraven 121 persones, la mediana anual d'ingressos fiscals per persona era de 16.680 €.

### Activitats econòmiques

L'any 2000 a Fauconcourt hi havia 8 explotacions agrícoles.

## Equipaments sanitaris i escolars

El 2009 hi havia una escola maternal integrada dins d'un grup escolar amb les comunes properes formant una escola dispersa.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* Résumé statistique Fitxa resum de dades estadístiques de Fauconcourt a l'INSEE.
* Évolution et structure de la population Fitxa amb el detall de dades de Fauconcourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Festival de la Cançó d'Eurovisió 1978

El XXIII Festival de la Cançó d'Eurovisió fou retransmès el 22 d'abril de 1978 en París, França. Els presentadors van ser Denise Fabre i Léon Zitrone, i la victòria va ser per al representant d'Israel, Izhar Cohen & Alphabeta amb la cançó "A-Ba-Ni-Bi".

## Final

| Núm. | País | Intèrpret(s) | Cançó | Posició | Pts |
| 01 | Àustria | Springtime | Mrs. Caroline Robinson | 15 | 14 |
| 02 | Regne Unit | Co-Co | The bad old days | 11 | 61 |
| 03 | Països Baixos | Harmony | I`t is OK | 13 | 37 |
| 04 | Noruega | Jahn Teigen | Mil etter mil | 20 | 0 |
| 05 | Espanya | José Vélez | Bailemos un vals | 9 | 65 |
| 06 | Irlanda | Colm C. T. Wilkinson | Born to sing | 5 | 86 |
| 07 | Turquia | Nilüfer & Nazar | Sevince | 19 | 2 |
| 08 | Portugal | Gemini | Dai li dou | 17 | 5 |
| 09 | Finlàndia | Seija Simola | Anna rakkaudelle tilaisuus | 18 | 2 |
| 10 | França | Joël Prévost | Il y aura toujours des violons | 3 | 119 |
| 11 | Suècia | Björn Skifs | Det blir alltid värre framåt natten | 14 | 26 |
| 12 | Mònaco | Caline & Oliver Toussaint | Les jardins de Monaco | 4 | 107 |
| 13 | Bèlgica | Jean Vallée | L'amour ça fait chanter la vie | 2 | 125 |
| 14 | Dinamarca | Mabel | Boom Boom | 16 | 11 |
| 15 | Alemanya Occidental | Ireen Sheer | Feuer | 6 | 84 |
| 16 | Luxemburg | Baccara | Parlez-vous français? | 7 | 73 |
| 17 | Itàlia | Ricchi e Poveri | Questo amore | 12 | 53 |
| 18 | Israel | Izhar Cohen & Alphabeta | A-Ba-Ni-Bi | 1 | 157 |
| 19 | Suïssa | Carole Vinci | Vivre | 10 | 65 |
| 20 | Grècia | Tania Tsanaclidou | Charlie Chaplin | 8 | 66 |

## Enllaços externs

* Eurovision Song Contest
# LibreOffice Calc

LibreOffice Calc és el full de càlcul, de codi obert, del paquet ofimàtic LibreOffice. És una nova branca del projecte d'OpenOffice.org Calc. Calc és un full de càlcul similar a Microsoft Excel i Lotus 1-2-3.
Com en tot el paquet de LibreOffice, es pot utilitzar en una varietat de plataformes, incloent Microsoft Windows, Linux i Macintosh.

## Referències

* ↑ «LibreOffice: Features of Calc». The Document Foundation, 2011. Arxivat de l'original el 2011-11-20. [Consulta: 4 setembre 2011].
* ↑ «LibreOffice: System Requirements». The Document Foundation, 2011.

## Vegeu també

             A Wikimedia Commons hi ha contingut multimèdia relatiu a: LibreOffice Calc
* OpenOffice.org Calc
# Andrés Hurtado de Mendoza

Andrés Hurtado de Mendoza (Granada, Espanya, ? - Lima, Perú, 1561), segon Marquès de Cañete, va ser virrei del Perú (1556-1561), en l'època del rei Felip II. Abans, però, havia succeït al seu pare com a Montero Mayor de Castilla, acompanyant Carles I a Alemanya i Flandes.
Abans de ser nomenat virrei, va estar a Panamà, sotmetent totes les insubordinacions de la zona. Les seves instruccions eren pacificar i cristianitzar el territori. Un cop va arribar a Lima, el 29 de juny de 1556, va començar a imposar la seva mà dura i va expulsar tots els funcionaris que havien participat en enfrontaments en la Guerra civil entre els conquistadors del Perú. També va crear una guàrdia permanent, l'any 1557, i va reorganitzar algunes galeres com a flotes de costa.
Entre les seves principals actuacions cal destacar la rendició i submissió de Sayri Túpac, el darrer Inca de Vilcabamba, i fill de Manco Capac II, l'any 1560, a canvi del títol nobiliari de Senyor de Yucai i una renda de 10.000 pesos. L'any 1559 va patrocinar l'expedició de l'Amazones, liderada per Pedro de Ursúa i Lope de Aguirre. També va nomenar el seu fill García Hurtado de Mendoza com a governador de Xile, amb només 22 anys. En el seu mandat va fundar les ciutats de Cuenca (1558), Mendoza i Osorno (1559).
El rei Felip II va destituir Hurtado de Mendoza, després de moltes acusacions de descontrol econòmic i militar, sobretot per part dels exiliats. El disgust de la destitució i el tracte que va rebre del nou virrei, Diego López de Zúñiga y Velasco, van provocar la seva mort, el 30 de març de 1561. Les seves restes van ser traslladades i enterrades a Conca.

## Referències

* ↑ «Andrés Hurtado de Mendoza y Fernández de Bobadilla» (en castellà). Real Academia de la Historia. [Consulta: 14 gener 2024].
* ↑ Regalado de Hurtado, Liliana. El inca Titu Cusi Yupanqui y su tiempo los incas de Vilcabamba : y los primeros cuarenta años del dominio español (en castellà). Pontificia Universidad Católica del Perú, Fondo Editorial, 1997, p. 51. ISBN 9789972420924.

## Vegeu també

* Història del Perú
* Llistat de Virreis del Perú
# Ruth Gabriel

Ruth Sánchez Bueno (San Fernando, Cadis, Andalusia; 10 de juliol de 1975), més coneguda com a Ruth Gabriel, és una actriu espanyola. Ha estat la protagonista de pel·lícules com Días contados o en sèries com Bandolera.

## Biografia

Ruth Gabriel va néixer a San Fernando, però va viure la seva infància a Madrid. El seu pare és l'actor Ismael Sánchez Abellán i la seva mare l'actriu i escriptora Ana María Bueno de la Peña, més coneguda com a Ana Rossetti.
El seu primer treball d'interpretació va ser als cinc anys, on va treballar amb el seu pare a La cometa blanca, i als nou anys a Barrio Sésamo (als crèdits com Ruth Abellán), entre 1984 i 1987.
Als catorze anys es va traslladar als Estats Units, on va cursar estudis d'interpretació. Va continuar estudiant a Florència, on la seva mare s'havia traslladat. De retorn a Madrid, va ampliar la seva formació artística amb classes de ball i d'esgrima, i va treballar com a go-go i cambrera.
Es va posar el nom de Ruth Gabriel quan va participar en la seva primera pel·lícula, Días contados (1994), d'Imanol Uribe. Per la seva actuació en aquesta cinta va rebre el Premi Goya a la millor actriu revelació, i va estar nominada com a actriu protagonista per al mateix premi.
Després va actuar a Sinais de fogo, del portuguès Luis Filipe Rocha; Gran Slalom, de Jaime Chávarri; i 99.9, d'Agustí Villaronga.
Va participar en la primera temporada de la sèrie Querido maestro, protagonitzada per Imanol Arias i Emma Suárez, entre 1997 i 1998. També va treballar a la sèrie El Comisario, des de 2008 fins a la seva cancel·lació el gener de 2009.

## Filmografia
### Cinema

* Beltenebros (1991), de Pilar Miró.
* Días contados (1994), d'Imanol Uribe.
* Felicidades, tovarich (1995), d'Antxon Ezeiza.
* Sinais de fogo (1995), de Luis Felipe Rocha.
* A tres bandas (1997), d'Enrico Coletti.
* 99.9 (1997), d'Agustí Villaronga.
* Doña Bárbara (1998), de Betty Kaplan.
* Sinfín (2002), d'Álvaro Olavarría i Alberto Ortiza.
* Besos de gato (2003), de Rafael Alcázar.
* Historia de Estrella (2003), de Manuel Estudillo.
* Lazos rotos (2007), de Miquel García Borda.
* La mujer de la fábrica de hielo com a Paula, (2008), de Vicente Pérez Herrero.
* El discípulo (2010), d'Emilio Ruiz Barrachina, com a María Magdalena.
* Zona hostil (2016)

### Televisió

* La cometa blanca (1982)
* Barrio Sésamo (1983-1987)
* Querido maestro (1997)
* Nostromo (1997)
* La Mari (2003) (minisèrie)
* El comisario (2008-2009)
* Bandolera (2011)
* Olmos y Robles (2015)
* Perdoname, Señor (2017)

### Teatre

* La casa de Bernarda Alba (2006), de Federico García Lorca.
* Verano (2012), de Jorge Roelas.
* Una vida robada (2013-2014), d'Antonio Muñoz de Mesa.

## Referències

* ↑ Qué fue de Ruth Gabriel, la niña de ‘Barrio Sésamo’ con los ‘Días contados'. elespanol.com, 2 de desembre de 2018
* ↑ Uribe convierte en un triunfo personal los ocho "goyas" de "Dias contados", El País, 22 de gener de 1995
* ↑ «La obra teatral 'Verano' de Jorge Roelas llega este viernes al Teatro Liceo de Salamanca». Europa Press, 26-04-2012.

## Enllaços externs

* Notícies sobre Ruth Gabriel a El País
# Carena del Castell

La Carena del Castell és una serra situada a cavall dels termes municipals de l'Estany i de Santa Maria d'Oló, al Moianès.
Està situada a l'extrem nord-occidental del terme estanyenc, on s'estén de nord-oest a sud-oest, coincidint el seu traçat amb el termenal entre els dos municipis esmentats. És paral·lela pel nord a la Serra del Castell. El seu extrem occidental és a migdia de Cantagalls i l'extrem oriental, el Pla del Castell i la masia del Castell.
# Faucigny

* Per a altres significats, vegeu «Faucigny (Alta Savoia)».
Faucigny (francès) Fôcegni en savoià fou una província de Savoia.
# Andrés Henestrosa

Andrés Henestrosa Morales (Ixhuatán, 30 de novembre de 1906-Ciutat de Mèxic, 10 de gener de 2008) era un escriptor i polític mexicà (PRI) conegut per establir un sistema d'escriptura per al zapoteca. Com a polític, realitzà tres mandats a la Cambra de Diputats de Mèxic i fou senador de l'estat d'Oaxaca (1982-1988).

## Referències

* ↑ http://www.revistadelauniversidad.unam.mx/3306/pdfs/48-58.pdf
# Carmí

«Carmí» té aquests significats:
* Biografies:
** Carmí d'Esparta, funcionari espartà
** Carmí d'Atenes, general atenenc
** Carmí (Bíblia), personatge de la Bíblia
* Miscel·lània:
** Carmí (colorant), colorant natural produït per alguns insectes de la classe Coccoidea
** Carmí (color), terme per a un color vermell fosc.
# Académie Royale des Sciences, des Lettres et des Beaux-Arts de Belgique

L'Académie Royale des Sciences, des Lettres et des Beaux-Arts de Belgique, és l'acadèmia científica i artística de la comunitat francesa de Bèlgica. Fou creada el 1772 amb la missió de promoure la recerca científica i artística.
El 1769 es fundà a Brussel·les una societat literària. El 1772, aquesta societat rebé de l'emperadriu Maria Teresa d'Àustria el títol d'Acadèmia Imperial i Reial de Ciències i belles-lletres de Brussel·les i la seva missió era fomentar la vida intel·lectual del país i estimular la investigació científica. Suspesa durant els 22 anys del règim francès, l'Acadèmia es restablí el 1816 sota el govern de Guillem I dels Països Baixos. Després de la revolució belga de 1830, l'Acadèmia es reorganitzà sota el seu nom actual. El 1845, una classe de Belles Arts (avui classe d'arts) s'afegeix a les classes de Ciències i Lletres; aleshores el 2009, una classe "Tecnologia i societat" s'uneix a les altres tres. No podem confondre la Reial Acadèmia de Bèlgica fundada el 1772 per l'emperadriu Maria Teresa, anomenada "la Theresiana", amb la Reial Acadèmia de Llengua i Literatura Franceses de Bèlgica, fundada el 1920 pel ministre Jules Destrée.

## Referències

* ↑ «L'Histoire» (en francès). Académie Royale des sciences, des Lettres et des Beaux-Arts de Belgique. [Consulta: 31 maig 2019].
# Fay Gillis Wells

Fay Gillis Wells (Minneapolis, 15 d'octubre de 1908 - Falls Church, 2 de desembre de 2002) va ser una aviadora i periodista nord-americana.
Va viure en diferents països durant la seva infància i adolescència a causa de la feina del seu pare i el 1927 es matriculà a la universitat a Michigan. Inspirada per pioners de l'aviació com Charles Lindbergh i Amelia Earhart va deixar els estudis per traslladar-se a Nova York i treure's la llicència de pilot d'avions.
El 1929 esdevenir la primera dona del Caterpillar Club, distinció que reben les persones que salten en paracaigudes des d'un avió espatllat per a salvar la vida.
Entre el 1930 i el 1934 va viure a la Unió Soviètica on va treballar de corresponsal i es va convertir en la primera dona en tripular un avió en aquest país. Va ser pionera en la corresponsalia de guerra i les emissions de radio transoceàniques, juntament amb el seu marit. També va treballar pel govern dels Estats Units durant la Segona Guerra Mundial.
Durant els anys 30 va treballar com a periodista per al New York Herald Tribune i posteriorment va ser corresponsal a la Casa Blanca durant les presidències de Lyndon Johnson, Richard Nixon, Gerald Ford i Jimmy Carter. També col·laborà amb nombroses revistes d'aviació.

## Referències

* 1 2 3 4 «Fay Gillis Wells». Gran Enciclopèdia Catalana. Barcelona: Grup Enciclopèdia Catalana.
# Fay (Somme)

Fay és un municipi francès situat al departament del Somme i a la regió dels Alts de França. L'any 2007 tenia 107 habitants.

## Demografia
### Població

El 2007 la població de fet de Fay era de 107 persones. Hi havia 36 famílies de les quals 8 eren unipersonals (8 dones vivint soles i 8 dones vivint soles), 8 parelles sense fills i 20 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 37 habitatges, 35 eren l'habitatge principal de la família, 1 era una segona residència i 1 estava desocupat. Tots els 37 habitatges eren cases. Dels 35 habitatges principals, 24 estaven ocupats pels seus propietaris, 10 estaven llogats i ocupats pels llogaters i 1 estava cedit a títol gratuït; 2 tenien tres cambres, 8 en tenien quatre i 25 en tenien cinc o més. 32 habitatges disposaven pel capbaix d'una plaça de pàrquing. A 13 habitatges hi havia un automòbil i a 19 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Fay el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 0 |
| 0 | 45 a 49 | 4 |
| 8 | 40 a 44 | 4 |
| 0 | 35 a 39 | 0 |
| 8 | 30 a 34 | 4 |
| 0 | 25 a 29 | 4 |
| 0 | 20 a 24 | 4 |
| 4 | 15 a 19 | 0 |
| 0 | 10 a 14 | 0 |
| 4 | 5 a 9 | 0 |
| 4 | 0 a 4 | 4 |

## Economia

El 2007 la població en edat de treballar era de 73 persones, 55 eren actives i 18 eren inactives. De les 55 persones actives 51 estaven ocupades (29 homes i 22 dones) i 4 estaven aturades (2 homes i 2 dones). De les 18 persones inactives 3 estaven jubilades, 7 estaven estudiant i 8 estaven classificades com a «altres inactius».

### Activitats econòmiques

L'any 2000 a Fay hi havia 3 explotacions agrícoles que ocupaven un total de 579 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Fay a l'INSEE.
* Évolution et structure de la population Fitxa amb el detall de dades de Fay a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Ljubljana Gusto Xaurum

L'equip Ljubljana Gusto Xaurum (codi UCI: LJU), conegut anteriorment com a Radenska i ROG - Ljubljana, és un equip ciclista eslovè de categoria continental. Creat el 2005, competeix principalment als circuits continentals de ciclisme.

## Principals victòries

* Tour de Vojvodina: Jure Kocjan (2006), Robert Vrečer (2008)
* Trofeu Gianfranco Bianchin: Matic Strgar (2006), Robert Vrečer (2008)
* Belgrad-Banja Luka I: Matej Gnezda (2007), Martin Otonicar (2014)
* Gran Premi Kooperativa: Kristjan Fajt (2007)
* Cronoscalata Gardone V.T.: Robert Vrečer (2008)
* Giro del Medio Brenta: Robert Vrečer (2008)
* Ljubljana-Zagreb: Robert Vrečer (2008)
* Istrian Spring Trophy: Mitja Mahorič (2009)
* Piccolo Giro de Llombardia: Jan Polanc (2012)
* Giro del Friül-Venècia Júlia: Jan Polanc (2013)

### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Classificacions UCI

L'equip participa en les proves dels circuits continentals i principalment en les curses del calendari de l'UCI Europa Tour.
UCI Amèrica Tour
| Temporada | Classificació per equips | Millor ciclista en la classificació individual |
| 2010 | 17è | Luka Mezgec (53è) |
| 2012 | 40è | Klemen Štimulak (233è) |
UCI Àsia Tour
| Temporada | Classificació per equips | Millor ciclista en la classificació individual |
| 2009 | 21è | Mitja Mahorič (23è) |
UCI Europa Tour
| Temporada | Classificació per equips | Millor ciclista en la classificació individual |
| 2005 | 71è | Jure Kocjan (397è) |
| 2006 | 45è | Jure Kocjan (79è) |
| 2007 | 45è | Kristjan Fajt (173è) |
| 2008 | 35è | Robert Vrečer (17è) |
| 2009 | 62è | Mitja Mahorič (80è) |
| 2010 | 60è | Jan Tratnik (153è) |
| 2011 | 93è | Jan Polanc (415è) |
| 2012 | 36è | Jan Polanc (105è) |
| 2013 | 56è | Luka Pibernik (30è) |
| 2014 | 63è | Martin Otonicar (151è) |
| 2015 | 101è | Robert Jenko (520è) |
| 2016 | 113è | Rok Korošec (816è) |
| 2017 | 68è | Tadej Pogačar (258è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles a memoire-du-cyclisme.eu
* Plantilles i resultats a firstcycling.com
* Plantilles i resultats a cyclebase.nl
* Plantilles i resultats a procyclingstats.com
# An Evening with Il Divo: Live in Barcelona

An Evening with Il Divo: Live in Barcelona (en català una nit amb Il Divo: Concert a Barcelona), és una presentació en viu disponible tant en format Blu-ray com un conjunt de DVD + CD de música, del directe a Barcelona el 3 d'abril del 2009, al Palau Sant Jordi del quartet de crossover clàssic Il Divo.
El material conté cançons del repertori dels cinc àlbums d'estudi i de l'anterior disc The Promise, posicionat en el setè lloc de la llista Billboard, en la seva categoria clàssica. Conté cançons interpretades principalment en anglès i en castellà, i el DVD inclou escenes darrere de l'escenari i una entrevista amb el grup. Ideat pel director creatiu Guillermo Baker, el concert va ser una demostració de tecnologia avançada, amb el públic al costat d’Il Divo en una experiència única.
Giorgio Armani va crear el vestuari de Carlos Marín, David Miller, Sebastien Izambard i Urs Buhler per a aquest concert.
L'àlbum en directe va aconseguir la primera posició de vendes a Portugal i els Països Baixos i va ser Disc d'Or a Mèxic, entre molts altres països de tot el món.

## Referències

* ↑ «Il Divo publica ‘Il Divo en Barcelona’ nuevo Cd+Dvd grabado en el Palau Sant Jordi». Todomusicales.com.
* ↑ «Grabado en Barcelona, incluye varias canciones en castellano y dos temas nuevos en su repertorio». lahiguera.net.
# Sant Joan de Sanata

Sant Joan de Sanata és una església al terme municipal de Llinars del Vallès (Vallès Oriental) inclosa a l'Inventari del Patrimoni Arquitectònic de Catalunya. Església de nau única, coberta amb quatre trams de volta de creueria. L'absis fa també de presbiteri, és vuitavat irregular i té contraforts a l'exterior, un d'ells amb la data de 1684. Els arcs de la volta estan pintats imitant granit. Té dues capelles laterals més baixes que la central, cobertes amb volta de creueria. La façana es va allargar l'any 1574. El campanar, damunt un cos que sembla més antic, és de planta quadrada i té tres cossos, l'últim de carreu de granit i coronat amb merlets.
El lloc apareix esmentat per primera vegada l'any 1003 i l'any 1040 s'uneix a la canònica de la Seu de Barcelona pel bisbe Guislabert. L'any 1413 s'uneix a la parròquia de Collsabadell i a partir del 1843 torna a ser independent. La zona inferior del campanar es pensa que és d'una construcció anterior, del segle xiii. L'any 1572 es contracten les obres de reforma al mestre Pere Balle. L'església la va allargar Joan Font l'any 1574. en un contrafort hi ha gravada la data de 1684 que ens indica una reforma de l'edifici. A finals del segle xix es van fer altres reformes.

## Referències

* 1 2 «Sant Joan Sanata». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 setembre 2015].